Польшатәи адепутат Томаш Иаскола Қырҭтәыла ҧасатәи ахада Михаил Саакашвили ибаразы аклиника „Вивамед“ ашҟа инеиз польшатәи аҳақьым ила Саакашвили ибиоматериал агара аҽазкра дахцәажәеит.
„Польшатәи аган ари ахҭыс зыҧшра ҟамҵакәа иџьбараны иақәҿырҭроуп“,- иҩит польшатәи адепутат „Твиттер“ аҿы.
Ҧхынгәы 14 рзы Қырҭтәыла Апенитенциартә маҵзура иаланарҵәаз аинформациала, польшатәи аҳақьымцәа руаӡәы аклиника иҭоу абаандаҩы Михаил Саакашвили имырхыз абиоматериал ишьаҵа иҭаҵаны, маӡала аклиникантә игар иҭахын.